Morgan Geekie

Morgan Geekie (sündinud 20. juulil 1998 Strathclairis Manitobas) on Kanada jäähokimängija, kes mängib keskründajana NHL-i klubis Boston Bruins.

Aastatel 2015–2018 mängis ta Western Hockey League'i klubis Tri-City Americans.

2017. aastal valis Carolina Hurricanes ta NHL-i draftis 67. valikuna. Hooajal 2018/19 asus ta mängima American Hockey League'is (AHL) Hurricanesi tütarklubis Charlotte Checkers, kellega võitis 2019. aastal Calder Cup'i. NHL-is debüteeris ta Hurricanesi meeskonnas 7. märtsil 2020 mängus Pittsburgh Penguinsi vastu ja lõi selles mängus kaks väravat."Morgan Geekie scores twice in NHL debut as Hurricanes hammer Penguins". sportsnet.ca. 8.3.2020. Vaadatud 12.5.2022 Ka oma järgmises NHL-i mängus lõi ta värava. Hooajal 2020/21 sai Geekie NHL-is 36 mänguga kirja kolm väravat ja kuus väravasöötu.

2021. aasta juulis valis Seattle Kraken Geekie NHL-i Expansion Drafts. Hooajal 2021/22 lõi Geekie Krakeni meeskonnas NHL-is seitse väravat ja andis 15 väravasöötu. Järgmisel hooajal jäi tema arvele üheksa väravat ja 19 väravasöötu.

2023. aasta juulis sõlmis ta kaheaastase lepingu Boston Bruinsiga. 29. veebruaril 2024 tegi ta mängus Vegas Golden Knightsi vastu oma esimese kübaratriki NHL-is. Hooajal 2024/25 tegi Geekie NHL-is seni oma edukaima hooaja (33 väravat, 24 väravasöötu). Bruinsi meeskonnas oli ta sel hooajal resultatiivsuselt ja väravate arvult David Pastrnaki järel paremuselt teine mängija.

Kanada jäähokikoondise koosseisus võitis Geekie 2022. aasta maailmameistrivõistlustel hõbemedali.

Tema noorem vend Conor Geekie on samuti jäähokimängija.

 Statistika 
   Põhihooaeg   Väljalangemismängud Põhihooaeg Meeskond Liiga M V S P KM M V S P KM 2018/19  Charlotte Checkers  AHL 73  19  27  46  22 19  8  10  18  6 2019/20  Charlotte Checkers  AHL 55  22  20  42  54 —  —  —  —  — 2019/20  Carolina Hurricanes  NHL 2  3  1  4  2 8  0  1  1 0 2020/21  Carolina Hurricanes  NHL 36  3  6  9  10 3  0  0  0  0 2020/21  Chicago Wolves  AHL 2  4  1  5  2 —  —  —  —  — 2021/22  Seattle Kraken  NHL 73  7  15  22  18 —  —  —  —  — 2022/23  Seattle Kraken  NHL 69  9  19  28  24 13  2  2  4  12 2023/24  Boston Bruins  NHL 76  17  22  39  28 13  4  1  5  6 2024/25  Boston Bruins  NHL 77  33  24  57  22 —  —  —  —  — NHL-is kokku 333  72  87  159  104 37  6  4  10  18

 Viited 

 Välislingid 
 Morgan Geekie NHL.com lehel
 Morgan Geekie hockeydb.com lehel

Kategooria:kanada jäähokimängijad
Kategooria:Carolina Hurricanesi mängijad
Kategooria:Seattle Krakeni mängijad
Kategooria:Boston Bruinsi mängijad
Kategooria:Sündinud 1998